Publication: Magyar Közlöny
Issue: MK-2011-8 (Year: 2011, Number: 8)
Era: contemporary
Section: 1. A közoktatásról szóló, többször módosított 1993. évi LXXIX. törvény (a továbbiakban: közoktatásról szóló törvény)
Paragraph Index: 829

6. évfolyam „B” tagozat Fejlesztési feladatok – Tananyag Zenei ismeretek, a hangszerkezelés fejlesztése – A széki furulyajáték dallamvilága és játéktechnikája Székely Ferenc népzenei felvételei alapján: – A mezõségi lassú és magyar ritmikája, hangsúlyai a széki zenében. – A moldvai furulyajáték dallamvilága és játéktechnikája az alábbi adatközlõk népzenei felvételei alapján: Csobán György, Gusa Pál, Hodorog András, Tálász András. – Variáció és díszítés a mezõségi és moldvai dialektus szabályai szerint. – A hatlyukú furulya 2. és 3. átfújása. – Tilinkójáték. – Ismerkedés a szomszédnépek hangszereivel és dallamaival. – Önálló dallamtanulás, egyszerû lejegyzés. Ajánlott tananyag Széki énekesek és furulyások CD – Fonó kiadás Gyûjtések széki furulyásoktól – Hagyományok Háza Balogh Sándor: Moldvai csángómagyar furulyás dallamok és énekek Széki pár. Szerk. Juhász Zoltán (kazetta) Magyar furulyások Erdélyben és Moldvában – kazetta. Szerk. Juhász Zoltán (Budapest 1993) Hungaroton Moldvai csángómagyar furulyás dallamok: Hodorog András – kazetta. Szerk. Balogh Sándor (Budapest 1994) Harmónia BT. Követelmény Ismerje meg és sajátítsa el az évfolyam technikai szintjén a mezõségi lassú és magyar ritmikáját, hangsúlyait a széki zenén keresztül. Legyen képes – a tanult moldvai dallamokat stílusosan, díszítve, variáltan, a tánctípusoknak megfelelõ tempóban eljátszani. – a hatlyukú furulya 2. és 3. átfújására. – önálló dallamtanulásra, egyszerû lejegyzésre. Az év végi vizsga javasolt anyaga – Széki lassú csárdás, magyar. – Moldvai táncdallamok. Követelmények az alapfok évfolyamainak elvégzése után Az „A” tagozat végén A tanuló legyen képes – természetes hangszerkezelésre, – tiszta intonációra, – a hang, illetve hangszín kialakítására, díszítésére a hagyomány adta kereteken belül, – hangszeres népzenei darabok önálló megtanulására hangfelvételrõl, – énekes dallamok megformálására hangszerein az adott dialektus hagyományos elõadásmódján, – énekkíséretre, – más hangszerekkel való együttes játékra a hagyomány adta kereteken belül (furulyák, gardon, citera, esetleg hegedû, cimbalom), – népzenei darabok értelmes, tagolt elõadására a ritmus, a hangsúlyok, az összetartozó és elkülönülõ hangok helyes felfogása, illetve alkalmazása révén, – a tanult dialektusok táncrendjeinek eljátszására. Rendelkezzék – az adott dialektus elõadói hagyományára épülõ rögtönzõkészséggel, – zenei emlékezõtehetséggel, – a magyar nyelv és a népzene kapcsolatára épülõ ritmus és hangsúlyozási készséggel, formaérzékkel, – a táncossal, énekessel való zenei kommunikáció képességével, – olyan irányú kottaismerettel, mely a népzenei darabok megtanulását segíti, – a szükséges zeneelméleti ismeretekkel. Ismerje – hangszerei múltját és változatait a magyar nyelvterületen, – hangszerei repertoárját, illetve annak jellemzõ részét és elõadói hagyományát a fontosabb dialektusterületeken. A „B” tagozat végén (az „A” tagozat követelményein felül) A tanuló legyen képes – tudásáról számot adni szólóban és hangszeres–énekes együttesben színpadon is, – céltudatosan, önállóan gyakorolni, – hangszertechnikáját, repertoárját önállóan is fejleszteni. Ismerje – és alkalmazza a népzene elõadásmódjának jellegzetes hangszeres megoldásait– a különbözõ népzenei tájegységek (dialektusok) jellemzõ vokális és hangszeres dallamait, tánctípusait, táncait, az ezekhez kapcsolódó dallamanyagot és hangszeres zenét. Rendelkezzen a magyar és a szomszéd népek vokális, zenei és tánchagyománya táji, történeti tagozódásában való tájékozódáshoz szükséges népzenei, tánctörténeti, néprajzi, történelmi valamint kulturális ismeretekkel. A mûvészeti alapvizsga követelményei A vizsga részei A vizsga gyakorlati vizsgarészbõl áll. A vizsga tantárgya és idõtartama Népi furulya fõtárgy „A” tagozat: minimum 10 perc „B” tagozat: minimum 10 perc A vizsga tartalma „A” tagozat Udvarhelyszéki és csíki dallamok (csárdás, „marosszéki”, verbunk). Somogyi és zalai dallamok (pásztornóta, ugrós, lassú és friss csárdás) Gyimesi táncok. „B” tagozat Székelyföldi dallamok és táncok (keserves, lassú és sebes csárdás, marosszéki). Somogyi és zalai dallamok (lassú és friss csárdás, ugrós). Gyimesi táncok és más dallamok. Moldvai dallamok. A vizsga értékelése – megfelelés az elõírt követelményeknek, – technikai felkészültség, – helyes légzés, testtartás, hangszertartás, – hangképzés, – intonáció, – hangszerkezelés, – díszítések alkalmazása, – helyes ritmus és tempó, – elõadásmód, – a zenei stílus és az elõírások megvalósítása, – memória, – alkalmazkodóképesség, – állóképesség. Továbbképzõ évfolyamok „A” tagozat A továbbképzõ évfolyamok eléréséig a tanulók tudásszintje között képességeik, teherbírásuk és szorgalmuk alapján jelentõs különbség alakulhat ki. Ez a különbség a továbbképzõ évfolyamokon egyéb elfoglaltságaiktól, gyakorlási idejüktõl, érdeklõdési körüktõl függõen tovább növekedhet. Zenetanulásuk iránya és célja is eltérhet; vagy az egyéni hangszertudás tökéletesítése, vagy a kamarazenei, illetve zenekari játék fejlesztése kerül elõtérbe.

Source: https://magyarkozlony.hu/hivatalos-lapok/bf639a8e71b32950925d5fb0e4e9bf74c9366088/dokumentumok/a0e982309088c919fabefc5e5896dd35d59239d3/letoltes